Kemijärvi
Kemijärvi  je grad i općina na krajnjem sjeveru Finske od 7,892 stanovnika.

Geografske karakteristike

Kemijärvi leži u Regiji Lapland, smješen na poluotoku istoimenog jezera rijeke Kemijoki.

Od administrativnog centra regije grada Rovaniemija udaljen je 87,5 km istočno, a od Helsinkija 892 km.

Historija

Finski doseljenici počeli su se masovnije doseljavati u taj kraj u 19. vijeku, ispočetka su se bavili poljoprivredom, stočarstvom, lovom i ribolovom.

Kemijärvi se nalazi na raskršću glavnih prometnih pravaca, od kojih onaj prema jugu vodi u Botnijski zaljev, a onaj prema sjeveru vodi do Arktičkog oceana i Bijelog mora, a onaj prema jugoistoku prema 
Jezeru Ladoga. Između 1908. - 1934. jedina veza sa svijetom bila je brodska linija prema Pelkosenniemiju. U 
drugoj polovici 19. vijeka bitno su poboljšane veze, cesta Rovaniemi - Kemijärvi završena je 1853. a do 1930. do mjesta je
došla željeznica.

Još oko 1920. Kemijärvi je počeo planirati da postane općina, ali je te planove prekinuo Drugi svjetski rat, jer je od 1939. do 1945. u tom ratu uništeno oko 70% zgrada u tom kraju. Nakon tog je uslijedio period obnove koji je trajao do druge polovice 1950-ih. Tad je izgrađena i prva hidroelektrana na Kemijokiju, koja je donijela radna mjesta i povećala standard. 
U finalu tog procesa - 1957. osnovana je općina.

Sredinom 1960-ih izgrađena je tvornica celuloze Veitsiluoto, a 1963. dovršena je i hidroelektrana Seitakorva. 
To vrijeme bilo je zenit Kemijärvija, jer je tad imao oko 16 000 stanovnika, pa je 1973 dobio status grada.

Atrakcije

Svega pola sata vožnje od Kemijärvija, unatar Arktičkog kruga leži skijalište - Suomu, na visini od 409 metara, ono se počelo formirati 1960-ih. Danas ima 70 km staza, od tog 17 km lakših.

Pobratimski gradovi

 , Kandalakša
 , Sōbetsu
 , Vardø

Izvori

Vanjske veze 

 Službene stranice grada Kemijärvi  
Gradovi u Finskoj
Općine u Finskoj